RBK enige med AZ Alkmaar om Henriksen-salg
Det melder Rosenborg på sin hjemmeside. De to klubbene er enige om overgangssum for 20-åringen.Nå gjenstår en medisinsk test og forhandlinger om den personlige kontrakten før overgangen er i boks. RBK opplyser at Henriksen reiser til Nederland i dag.Rosenborg spiller kvalifisering til Europa League torsdag kveld. - Det betyr at Henriksen med stor sannsynlighet ikke er aktuell til kampen mot Legia Warszawa, sier sportslig leder Erik Hoftun til RBK.no. Etter tre serierunder i Æresdivisjonen, ligger AZ Alkmaar på 8. plass med fem poeng. Laget ble seriemester så sent som i 2009, og ble nummer fire i fjorårssesongen. Også AZ skal ut i Europa League-kvalifisering torsdag. Henriksen kom til Rosenborg fra idrettslaget Trond som guttespiller, og fikk debuten for A-laget i en cupkamp mot Gjøvik FF den 10. mai 2009.
Markus Henriksen (20) er på vei til Nederland for å fullføre overgangen til AZ Alkmaar.